﻿﻿ শুভ জন্মদিন চাণক্য বাড়ৈ | চিন্তাসূত্র
শুভ জন্মদিন চাণক্য বাড়ৈ
আজ ১২ মার্চ, আজ কবি চাণক্য বাড়ৈ’র জন্মদিন। ১৯৮২ সালের আজকের এই দিনে তিনি জন্মগ্রহণ করেন। মূলত কবি হলেও তিনি সমালোচনামূলক গদ্য, প্রবন্ধ, ছোটগল্প রচনায়ও সিদ্ধহস্ত। এছাড়া শিশুতোষ রচনায়ও তার বেশ সুনাম রয়েছে। দেশের প্রায় প্রতিটি দৈনিকের সাহিত্যপাতা-মাসিক সাহিত্যপত্রিকা ও সাময়িকীগুলোর পাশাপাশি ছোটকাগজগুলোয় নিয়মিত তার কবিতা-ছড়া প্রকাশিত হচ্ছে। এই পর্যন্ত তার প্রকাশিত কবিতাগ্রন্থ দুটি। এগুলো হলো ‘পাপ ও পুনর্জন্ম’ ও ‘চাঁদের মাটির টেরাকোটা’।
চাণক্য বাড়ৈ নিজের কণ্ঠস্বর ও ভঙ্গিকে পাঠকের সঙ্গে পরিচয় করিয়ে দিতে সক্ষম হয়েছেন। সময় ও পরিবেশ চাণক্যকে ভাবিত করেছে সবচেয়ে বেশি। একইসঙ্গে মিথ-উপকথাও। তার কবিমানস পরিণত। চিন্তা-কল্পনার সঙ্গে আবেগের যৌক্তিক সম্পর্ক স্থাপনে তিনি পারদর্শী। তার কবিতায় চিন্তার পরিশীলিত রূপ, কল্পনার যৌক্তিক সীমার সঙ্গে শিল্পরুচির অন্বয় সাধনের সচেতন প্রয়াস লক্ষণীয়। চিত্রকল্প-উপমা-প্রতীক নির্মাণে পরিণত চিন্তার ছাপ রয়েছে।
আজ তার জন্মদিনে চিন্তাসূত্রের অভিনন্দন, শুভ জন্মদিন কবি চাণক্য বাড়ৈ।
চাণক্য বাড়ৈ’র কবিতা পড়তে ক্লিক করুন
পথ চাওয়া ও অন্যান্য ॥ চাণক্য বাড়ৈ
ঈশ্বরের দূত ও অন্যান্য ॥ চাণক্য বাড়ৈ
হৃদসংক্রান্তি ॥ চাণক্য বাড়ৈ
পাপ ও পুনর্জন্ম ॥ চাণক্য বাড়ৈ